Studju jidentifika disà fatturi li jikkontribwixxu għad-dimensja
Wieħed minn kull tliet każi ta' dimensja jistgħu jiġu evitati jekk in-nies jieħdu ħsieb is-saħħa mentali tul ħajjithom. Dan ħareġ minn studju internazzjonali ppubblikat minn Lancet. L-istudju ddentifika disà fatturi li jwaslu għad-dimensja: Telfa ta' smigħ Li ma tispiċċax l-iskola sekondarja Tipjip Id-dipressjoni Nuqqas ta' eżerċizzju L-iżolazzjoni soċjali Pressjoni għolja Obeżità L-istudju jgħid li dawn il-fatturi jikkontribwixxu 35% għad-dimensja. Bl-istudju jżied jgħid li 65% huma fatturi li l-bniedem m'għandux kontroll fuqhom. Dan l-istudju ġie ppreżentat waqt konferenza internazzjonali tal-Assoċjazzjoni tal-Alzheimers f'Londra. B'24 espert internazzjonali jgħidu li sal-2050, 131 miljun persuna tista' tkun tbati mid-dimensja. Minkejja li s-sintomi tad-dimensja joħorġu aktar tard fil-ħajja, l-istudju jgħid li l-bidliet fil-moħħ ikunu ilhom isiru u jekk wieħed jevità dawn id-disà fatturi jkun jista' jipprevjeni.